Aandele-mening: Naspers - Uitbraak bevestig | Netwerk24
Blommetjies: Nou vir 'n derde CB-titel
Hy het reeds twee Curriebeker-titels saam met die Vrystaat-Cheetahs gewen en nou wil hy 'n derde een byvoeg, sê die heelagter Clayton Blommetjies.
Kevin koester steeds Slam-droom
Suid-Afrika se Kevin Anderson hoop dat die ses maande wat hy buite aksie was sy tennisloopbaan eendag kan verleng en het vir homself intussen groot doelwitte gestel.
Aandele-mening: Naspers - Uitbraak bevestig
Deur Moxima Gama 29 Mei 2020 05:01
Naspers* het al sy verliese ná die wêreldwye verkoop weens Covid-19 teruggewen en selfs nuwe hoogtepunte getoets (van die nuwe vlakke wat ná die verkope gevestig is). In April het Naspers sy aandeelterugkoopprogram van R22,4 miljard voltooi.
Prosus is deel van Naspers. Foto: Getty Images
Die groep het aandele ter waarde van R30,6 miljard in sy Amsterdam-genoteerde Prosus verkoop met die bedoeling om die opbrengs na Suid-Afrika terug te bring om sy eie aandele terug te koop. As 'n maatskappy sy aandele terugkoop, is dit omdat hy glo dat die mark hulle te skerp verdiskonteer het. Hy gebruik dan die geld om in homself te belê en sy finansiële verhoudinge te verbeter. Naspers sal na verwagting op 19 Junie sy volledige jaarresultate bekend maak.
Naspers het sy langtermyn-bultendens, wat in 2014 begin het, gehandhaaf. Teen 2015 het Naspers oor 12 maande 82% gelewer en sielkundige vlakke op 200 000c bereik. Die aandeelprys het bly daal in die rigting van die steuntendenslyn van sy langtermyn-bultendens – waar hy teruggespring het en in die vorm van 'n omgekeerde kop-en-skouer- patroon gekonsolideer het.
Op die grafieke:
Naspers konsolideer die afgelope twee jaar in die vorm van 'n omgekeerde kop-en- skouerformasie ('n bulpatroon). Hy het onlangs deur die neklyn van die patroon gebreek en 'n positiewe uitbreekpunt bo 273 675c bevestig.
Met die relatiewesterkte-indeks vir drie weke (3W RSI) in mega-oorkoopte terrein is 'n nabytermyn-terugtrekking aan die kom. Naspers kan terugsak tot 273 675c, waar hy behoort te hou en te herstel. Indien wel, gaan lank op enige vlak bo 273 675c ná die verwagte terugtrekking. Die mediumtermynteiken van die bulpatroon is 373 095c.
Moet nie lank gaan as die terugtrekking onder 273 675c is nie. Afwaartse potensiaal onder 255 480c sal 'n valse deurbraak deur die neklyn wees. Verkope kan dan na 223 115c voortduur.
Moxima Gama word beskou as een van die vyf voorste tegniese ontleders in Suid-Afrika. Sy is al 10 jaar lank 'n tegniese ontleder wat vir BJM, Noah Financial Innovation en Standard Bank gewerk het as deel van die navorsingspan in die tesourie-afdeling van CIB.